Oficiālais Vēstnesis L 272 , 25/10/2000 Lpp. 0013 - 0014



Komisijas Regula (EK) Nr. 2356/2000 (2000. gada 24. oktobris), ar kuru groza Regulu (EK) Nr. 2759/1999, ar ko nosaka to, kā piemērot Padomes Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 1268/1999 (1999. gada 21. jūnijs) par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās [1], un jo īpaši tās 8. pantu, tā kā: (1) Ar Regulas (EK) Nr. 1268/1999 8. pantu noteica rādītājus un ierobežojumus, kas turpmāk jāprecizē, lai labāk atspoguļotu Kopienas struktūrpolitiku, kuru piemēro saskaņā ar Padomes Regulu (EK) Nr. 1260/1999 (1999. gada 21. jūnijs), ar ko paredz vispārīgus noteikumus par struktūrfondiem [2]. (2) Jo īpaši būtu jāprecizē, ka "valsts atbalsts", kas minēts Regulas (EK) Nr. 1268/1999 8. panta 2. punktā, ir visu veidu valsts atbalsts, ne tikai tas, kuru piešķir saskaņā ar minētās regulas 9. pantā norādītajām programmām. (3) Komisijas Regulā (EK) Nr. 2759/1999 [3] paredzēts, ka pārstrādes un tirdzniecības nozarē atbalstu ir tiesīgi saņemt tikai par jaunām mašīnām un iekārtām; iespēja pieteikties uz atbalstu par lietotām iekārtām zināmos apstākļos ir pamatota. (4) ar Regulu (EK) Nr. 2759/1999 atbalsts par ieguldījumiem zivsaimniecības produktu pārstrādē un tirdzniecībā ir ierobežots līdz produktiem, kuru izcelsme ir kandidātvalstīs vai Kopienā; šis ierobežojums nav paredzēts Padomes tiesību aktos, un saskaņā ar Regulu (EK) Nr. 2759/1999 tas arī nav vēlams ierobežojums zivsaimniecības nozarē. (5) Šajā regulā paredzētie pasākumi ir saskaņā ar Lauksaimniecības struktūru un lauku attīstības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2759/1999 groza šādi. 1. Regulas 3. panta 1. punktu aizstāj ar šādu punktu: "1. Atbalstu var piešķirt par ieguldījumiem, kas paredzēti Regulas (EK) Nr. 1257/1999 25. un 26. pantā un ir saistīti ar to lauksaimniecības, tostarp zivsaimniecības, produktu pārstrādes un tirdzniecības uzlabošanu, kuri iekļauti Līguma I pielikumā. Lauksaimniecības produktiem, izņemot zivsaimniecības produktus, jābūt ar kandidātvalstu vai Kopienas izcelsmi. Atbalstu nevar piešķirt par ieguldījumiem mazumtirdzniecībā." 2. Regulas 3. panta 2. punkta b) apakšpunktu aizstāj ar šādu apakšpunktu: "b) jaunām mašīnām un iekārtām, tostarp datoru programmatūrai; tomēr katrā gadījumā atsevišķi Komisija var piekrist, ka par lietotām iekārtām var saņemt atbalstu, ievērojot īpašu piesardzību, jo īpaši attiecībā uz izcelsmi un tehnisko specifikāciju." 3. Regulas 8. panta nosaukumu aizstāj ar šo: "Tiesības uz atbalstu un atbalsta intensitāte". 4. Regulas 8. panta beigās pievieno šādu punktu: "4. Piemērojot Regulas (EK) Nr. 1268/1999 8. panta 2. punktu, a) pie "ieguldījumiem, kas rada ienākumus" pieder visi ieguldījumi, izņemot tos ieguldījumus infrastruktūrā, kas nenes būtiskus tīros ienākumus; b) "valsts atbalsts" ir visu veidu šāds atbalsts, kas ir vai nav piešķirts saskaņā ar programmu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 24. oktobrī Komisijas vārdā — Komisijas loceklis Franz Fischler [1] OV L 161, 26.6.1999., 87. lpp. [2] OV L 161, 26.6.1999., 1. lpp. [3] OV L 331, 23.12.1999., 51. lpp. --------------------------------------------------